**Projektas**

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE 2019 METŲ PROJEKTŲ FINANSAVIMO**

2018 m. lapkričio 12 d. Nr. 34-1513

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neįgaliųjų socialinės integracijos įstatymo 10 straipsnio 3 dalimi ir Socialinės reabilitacijos paslaugų neįgaliesiems bendruomenėje 2019 metų projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2018 m. spalio 4 d. įsakymu Nr. A1-545 „Dėl Socialinės reabilitacijos paslaugų neįgaliesiems bendruomenėje 2019 metų projektų atrankos konkurso organizavimo nuostatų patvirtinimo“, 60 punktu, Lazdijų rajono savivaldybės taryba n u s p r e n d ž i a:

1. Numatyti 2019 metų Lazdijų rajono savivaldybės biudžete 20 procentų savivaldybės biudžeto lėšų nuo Lazdijų rajono savivaldybei skiriamų valstybės biudžeto lėšų socialinės reabilitacijos paslaugų neįgaliesiems bendruomenėje projektams finansuoti Lazdijų rajono savivaldybės administracijos konkurso būdu atrinktiems 2019 metų Lazdijų rajono savivaldybės socialinės reabilitacijos paslaugų neįgaliesiems bendruomenėje projektams įgyvendinti.

2. Įgalioti Lazdijų rajono savivaldybės administracijos direktorių Gintautą Salatką, o jo tarnybinių komandiruočių, atostogų, ligos ar kitais atvejais, kai jis negali eiti savo pareigų, – savivaldybės administracijos direktoriaus pavaduotoją Joną Stankevičių, pasirašyti su projektų įgyvendinimu susijusius dokumentus.

Savivaldybės meras

Parengė

Rima Šukienė

2018-11-08

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE 2019 METŲ PROJEKTŲ FINANSAVIMO“**

**PROJEKTO**

**AIŠKINAMASIS RAŠTAS**

2018-11-08

Lazdijų rajono savivaldybės tarybos sprendimo projektas „Dėl Socialinės reabilitacijos paslaugų neįgaliesiems bendruomenėje 2019 metų projektų finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neįgaliųjų socialinės integracijos įstatymo 10 straipsnio 3 dalimi ir Socialinės reabilitacijos paslaugų neįgaliesiems bendruomenėje 2019 metų projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2018 m. spalio 4 d. įsakymu Nr. A1-545 „Dėl Socialinės reabilitacijos paslaugų neįgaliesiems bendruomenėje 2019 metų projektų atrankos konkurso organizavimo nuostatų patvirtinimo“, 60 punktu.

Nuostatuose nurodyta, kad Projektams įgyvendinti paskirtos valstybės biudžeto lėšos mokamos iš Lietuvos Respublikos valstybės biudžeto Lietuvos Respublikos socialinės apsaugos ir darbo ministerijos patvirtintų asignavimų programoms. Savivaldybių administracijos atrinktiems projektams įgyvendinti skiria papildomai ne mažiau kaip 20 procentų lėšų nuo projektams finansuoti skirtų valstybės biudžeto lėšų (visiškai finansuojant konkrečius projektus iš savivaldybės biudžeto lėšų arba paskirstant skiriamą savivaldybės biudžeto lėšų sumą dalimis atskiriems projektams). Neįgaliųjų reikalų departamentas prie Socialinės apsaugos ir darbo ministerijos 2018-10-05 raštu Nr. (3.2)-SD-1804 pateikė informaciją, kad Lazdijų rajono savivaldybei 2019 metų Socialinės reabilitacijos paslaugų neįgaliesiems bendruomenėje projektams įgyvendinti iš valstybės biudžeto lėšų skiriama 32602 Eur. Tam tikslui iš savivaldybės biudžeto papildomai reikėtų ne mažiau kaip 6520,4 Eur. Savivaldybės biudžeto lėšos būtų skiriamos įgyvendinti ir/ar prisidėti prie atrinktų projektų įgyvendinimo.

Lazdijų rajono savivaldybės administracijoje projektų paraiškų priėmimas vyko nuo šių metų spalio 5 d. iki lapkričio 5 d. Lazdijų rajono savivaldybės administracijos 2019 metų Socialinės reabilitacijos paslaugų neįgaliesiems bendruomenėje projektų finansavimo konkursui paraiškas pateikė:

1. Lietuvos sutrikusio intelekto žmonių globos bendrijos „Viltis“ Lazdijų padalinys;
2. Lazdijų rajono neįgaliųjų draugija;
3. Viešoji įstaiga ,,Vilniaus ir Alytaus regionų aklųjų centras“;
4. Seirijų bendruomenės komitetas;
5. Veisiejų seniūnijos bendruomenės komitetas.

2

Projektų atrankos stebėseną vykdys į mūsų savivaldybę deleguoti neįgaliųjų skėtinių asociacijų atstovai.

Projektus vertins Lazdijų rajono savivaldybės administracijos direktoriaus sudaryta 2019 m. Lazdijų rajono savivaldybės socialinės reabilitacijos paslaugų neįgaliesiems bendruomenėje projektų vertinimo ir atrankos komisija.

Galimos neigiamos pasekmės – nėra.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos skyriaus vedėjo pavaduotoja Rima Šukienė.

Socialinės paramos skyriaus vedėjo pavaduotoja Rima Šukienė